אוניברסיטת אילינוי באורבנה-שמפיין

אוניברסיטת אילינוי באורבנה-שמפיין (באנגלית: University of Illinois at Urbana-Champaign; בראשי תיבות: UIUC; בקיצור: U of I או Illinois) היא אוניברסיטת מחקר ציבורית במדינת אילינוי שבארצות הברית. אוניברסיטה זו היא הקמפוס הוותיק, הגדול והיוקרתי של מערכת האוניברסיטאות של אוניברסיטת אילינוי הכוללת גם את אוניברסיטת אילינוי בשיקגו ואוניברסיטת אילינוי בספרינגפילד. זו האוניברסיטה השנייה בוותק שלה באילינוי. האוניברסיטה כוללת 17 יחידות אקדמיות המציעות יותר מ-150 תוכניות לימודים. בנוסף, האוניברסיטה מפעילה שלוחה המשרתת 2.7 מיליון נרשמים בשנה במדינת אילינוי וסביבותיה. בשנת 2011, התוכנית לתואר ראשון דורגה במקום ה-47 בקרב האוניברסיטאות בארצות הברית ובמקום ה-15 מבין האוניברסיטאות הציבוריות בארצות הברית על ידי U.S. News & World Report. לפי הדירוג האקדמי של האוניברסיטאות בעולם, אוניברסיטת אילינוי באורבנה-שמפיין מדורגת במקום ה-25 מתוך כ-1,000 מוסדות השכלה בינלאומיים מוכרים האוניברסיטה מציעה תוכניות הנדסה, מדעי המחשב וחשבונאות המדורגות בין הגבוהות בארצות הברית. מספר הנרשמים בסתיו 2007 היה 42,326 סטודנטים, מתוכם סטודנטים מכל 50 המדינות בארצות הברית ומ-127 מדינות בעולם. מתוכם 30,895 נרשמו ללימודי תואר ראשון ו-11,431 היו בוגרי תואר ראשון שנרשמו ללימודי המשך. נתון זה העמיד את אוניברסיטת אילינוי במקום העשירי ברשימת האוניברסיטאות הגדולות בארצות הברית לפי מספר נרשמים לתואר ראשון. הקמפוס האוניברסיטאי כולל למעלה מ-286 מבנים בשטח מוניצפאלי של 6 קמ"ר של שתי הערים אורבנה ושמפיין. התקציב השנתי של האוניברסיטה עומד על 1.5 מיליארד דולר. האוניברסיטה מקיימת תוכניות חילופי סטודנטים עם אוניברסיטת תל אביב, האוניברסיטה העברית והטכניון. בחוק מוריל מ-1862 אושרה הקצאת חלקת אדמה לכל מדינה בארצות הברית לצורך הקמת אוניברסיטה (בדרך כלל ציבורית) שתלמד חקלאות, מכניקה, והכשרה צבאית "מבלי להימנע ממקצועות מדעיים וקלאסיים אחרים". לאחר מכרזים בין מספר ערים באילינוי, נבחרה אורבנה לעיר שבה תוקם האוניברסיטה. על אופייה של האוניברסיטה התחוללו מאבקים בין נשיאה הראשון ג'ון מילטון גרגורי לבין חברי בית המחוקקים של אילינוי. גרגורי שאף להקים מוסד שעוסק בכל תחומי הדעת ולאו דווקא בעל קשר ישיר לתעשייה וחקלאות. הוא התפטר מתפקידו לאחר כשלוש עשרה שנים, ב-1880. אולם כחמש שנים לאחר מכן הוחלף שם המוסד מ"האוניברסיטה התעשייתית של אילינוי" ל"אוניברסיטה של אילינוי", שם שציין את ההסכמה עם השקפתו של גריגורי. הקולג' לחקלאות, צרכנות ומדעי הסביבה (אנ') (1867) הקולג' לאמנויות יפות ואמנויות שימושיות (אנ') (1867) הקולג' להנדסה (אנ') ע"ש גריינג'ר (1868) הקולג' למדעים ולאמנויות חופשיות (אנ') (1868) בית הספר למדעי המידע (אנ') (1893) הקולג' למדעי הבריאות השימושיים (אנ') (1895) הקולג' למשפטים (אנ') (1897) הקולג' לחינוך (אנ') (1905) הקולג' למנהל עסקים ע"ש גיס (1915) הקולג' למדיה (אנ') (1927) בית הספר לעבודה סוציאלית (אנ') (1944) המכון לתעופה (אנ') (1945) בית הספר ליחסי עבודה ותעסוקה (אנ') (1946) הקולג' לרפואה וטרינרית (אנ') (1948) הקולג' לרפואה (אנ') ע"ש קרל (2015) הקולג' למוסמכים המחלקה ללימודים כלליים הקמפוס ידוע בנופיו ובבנייניו, והוא בעל מאפיינים ייחודיים. המרכזים האקדמיים מחולקים באופן כמעט שווה בין הערים התאומות אורבנה ושמפיין. האוניברסיטה היא אחת מהארגונים החינוכיים היחידיים שבבעלותה שדה תעופה. שדה התעופה וילארד (Willard) קרוי על שמו של נשיא האוניברסיטה לשעבר ארתור קאטס וילארד (Arthur Cutts Willard). האוניברסיטה נחשבת לאטרקטיבית למהנדסים ולמדענים. היא מציעה מבחר גדול מאוד של תחומי ידע ומחקר הן לסטודנטים לתואר ראשון והן לסטודנטים לתארים מתקדמים. היא חברה ברשימת 25 אוניברסיטאות המחקר המובילות בארצות הברית. מעבר לכך שהאוניברסיטה מקבלת שטף של מענקים ופרויקטים ממומנים, היא גם מנהלת תשתית מחקר מודרנית נרחבת. האוניברסיטה הייתה מחלוצי התחום של חינוך בעזרת מחשבים. האוניברסיטה עזרה בפיתוח תחומים ידועים רבים כגון הדפדפן הגרפי מוזאיק. כיום משתפת האוניברסיטה פעולה עם IBM ועם הקרן הלאומית למדע בבניית מחשב-על מהמהירים בעולם. שם הפרויקט "Blue Waters" והוא מיועד להיות מסוגל לבצע קודריליון חישובים בשנייה. אם יושלם, המחשב יהיה מהיר יותר פי שלושה מהמחשב המהיר ביותר כיום. האוניברסיטה חוגגת ב-12 בינואר 1997 את "יום הולדתו" של HAL 9000, מחשב-העל הדמיוני מהסרט 2001: אודיסיאה בחלל. בסרטים, HAL מציין את "Urbana, Illinois" כמוצאו. ביל גייטס אמר כי מיקרוסופט שוכרת יותר בוגרים של אוניברסיטת אילינוי באורבנה-שמפיין מאשר כל אוניברסיטה אחרת בעולם. בוגר האוניברסיטה ויליאם הולט, סגן נשיא אינטל בזמנו, ציין גם כי אינטל שוכרת יותר דוקטורנטים בוגרי האוניברסיטה מאשר כל אוניברסיטה אחרת בעולם. אחד המדדים לאיכות מוסד אקדמי הוא מספר חתני פרס נובל שהם חברי / חברות הסגל או בוגרי המוסד. האוניברסיטה של אילינוי ממוקמת במקום ה15 בין כלל האוניברסטאות ובמקום החמישי בין האוניברסיטאות הציבוריות. [1] לפי נתונים סטטיסטיים של קבלת סטודנטים מ-2008, 77% מהסטודנטים שהתקבלו היו בעלי ציון ACT של 27 או יותר. 31% היו עם ציון SAT משולב מאוחד של מתמטיקה וקריאה מעל 1400 (ללא כתיבה), ו59% מהסטודנטים שהתקבלו היו ב-10% העליון של הכיתות מהם באו. חלק מהמחלקות באוניברסיטה מחמירים עוד יותר בתנאי הקבלה. למכללה להנדסה ב-2008 התקבלו סטודנטים עם ציוני ACT של 30–33, למכללה לעסקים היה צורך בציון 28–32 ולמכללה לתקשורת היה צורך בציון 27-32. כמו אוניברסיטאות רבות, האוניברסיטה מחייבת סטודנטים בשנה-ראשונה לתואר ראשון להישאר במעונות של האוניברסיטה. ניתן לבחור מבין 22 מעונות באורבנה או בשמפיין. יש מספר מעונות פרטיים ברחבי הקמפוס, וכמה בתים מחוץ למערכת האחוות, הם נוטים להיות יותר יקרים למחיה. רוב הסטודנטים לתואר ראשון בוחרים לעבור לדירות פרטיות או למערכת האחוות לאחר השנה הראשונה או השנייה. "The University Tenant Union" מציע שירותי ייעוץ ועזרה בבחירת דירה וחתימה על חוזים. לסטודנטים נכנסים מתוכנית "חילופי סטודנטים" אין מגבלות מגורים והם יכולים לשכור דירה פרטית מחוץ לקמפוס, בדרך כלל בעלויות הרבה יותר נמוכות. לאוניברסיטה יש את המספר הגדול ביותר של חברים במערכת האחוות בעולם. כרגע ישנם 68 אחוות ו36 אחוות-נשים בקמפוס. מערכת הספריות בקמפוס היא אחת מהספריות האקדמיות הציבוריות הגדולות בעולם. מכל האוניברסיטאות בצפון אמריקה, רק המערכת של הרווארד ו ייל גדולות יותר. כרגע, הספרייה הראשית של האוניברסיטה ושאר 40 הספריות המחלקתיות מנהלות מעל מיליון פריטים, הכוללים מעל 11 מיליון כרכים. לאוניברסיטה יש את הספרייה ההנדסית הציבורית (Grainger Engineering Library) הגדולה ביותר בארצות הברית. בקמפוס יש תשתית פנאי ובילוי מודרנית. לאחרונה, שני מתקנים גדולים, CRCE ו ARC, שודרגו. בקמפוס יש יותר מאלף מועדונים וארגונים, בנושאים מגוונים כגון תרבות, דת, ואתלטיקה ואף ארגונים נדבניים. כל סטודנט רשאי לרשום ארגון כדי לקדם מטרה מסוימת. מערכת האוטובוסים שפועלת ברחבי הקמפוס והקהילה מופעלת על ידי Champaign-Urbana Mass Transit District. החברה המנהלת את המערכת מקבלת תשלומים על הסטודנטים דרך האוניברסיטה, כך שכל הסטודנטים רשאים (בהצגת כרטיס סטודנט) להשתמש באוטובוסים בחינם, בכל זמן ובכל מקום. בנוסף, האוניברסיטה משלמת שימוש חינם לכל הסגל והעובדים. כחלק מהסידור הנ"ל, החברה גם מתחזקת קו בין שדה התעופה למרכז הקמפוס ולטרמינל התחבורה המרכזי בעיר. האוניברסיטה מתחזקת מערכת נרחבת של שבילים המיועדים לרוכבי אופניים ברחבי הקמפוס. כל הסטודנטים מצופים לרשום את האופניים שלהם במחלקת הבטיחות של האוניברסיטה. האוניברסיטה מהווה מרכז תרבות לכלל המחוז ובבעלותה מוזיאונים ואתרים רבים המהווים רשת חינוכית ותרבותית. בין האתרים: פארק אלרטון - בית אחוזתו של סמואל אלרטון ובנו ג'ון אלרטון. שטח הפארק כולל גנים מעוצבים ויצירות אומנות שאסף ג'ון לאורך השנים, כמו גם מסלולי הליכה בשטחי טבע משוקמים. האחוזה מהווה היום מרכז כנסים. מוזיאון קרנרט לאומנות - המוזיאון כולל יצירות אמנות מודרנית וקלאסית ומכיל את אוספי האומנות של האוניברסיטה. המוזיאון נמצא בשטחה המוניציפלי של שמפיין. מוזיאון ספורלוק - המוזיאון מכיל פריטים היסטוריים מרחבי העולם כולל מומיה מצרית ואוסף נרחב של פריטים מהתרבויות הילידיות של יבשת אמריקה. מרכז קרנרט לאמנויות הבמה - האולם והמוזיאון אינם נמצאים באותו אזור. בניין הקונצרטים נמצא באורבנה. אולם קרנרט מהווה נקודת משיכה לאומנים ויוצרים רבים מרחבי העולם המציגים יצירות קלאסיות ומודרניות. בשנת 2008 הציג הבלט הרוסי את יצירת הבלט מפצח האגוזים בקרנרט. בשנת 2010 הופיע באולם יצחק פרלמן. ארבורטום - הפארק הבוטני של אוניברסיטת אילינוי ממוקם בדרום אורבנה. הוא מכיל מאות זנים של צמחים, גן יפני וגן סלעי ייחודי. בדירוג לשנת 2011 של US News and World Report התוכנית ללימודי תואר ראשון של האוניברסיטה הגיעה למקום ה47 מתוך כלל האוניברסיטאות המדורגות בארצות הברית ומקום 15 מתוך האוניברסיטאות הציבוריות. התוכנית ללימודי תארים מתקדמים מכילה 60 תחומי מחקר ומדורגת במקום 30 בארצות הברית, כולל 23 תחומים המדורגים ב-5 הראשונים. המכללה לעסקים דורגה מקום 12 בארצות הברית. המכללה להנדסה דורגה מקום 4, עם 14 תחומי מחקר המדורגים ב-10 הראשונים. המכללה לחינוך מכילה 6 תוכניות המדורגות ב10 הראשונים. בית הספר לספרנות ומדענות מדורג במקום הראשון, עם 5 תוכניות ב-10 הראשונים. כימיה ופיזיקה גם הן מדורגות ב10 הראשונים. תוכניות אומנות רבות נמצאות ברבעון הראשון, כגון ארכיטקטורה ואומנות יפה. אולם, הנדסה אזרחית, הנדסת חשמל, מדעי המחשב, חשבונאות ופסיכולוגיה הם חלק מהמחלקות הבולטות והמובילות בתחומן באוניברסיטה. בית הספר לתעסוקה וקשרים עסקיים ידוע באופן עקיב כמקום 2 או 3 במדינה, שני רק לאוניברסיטת קורנל. בדירוג בינלאומי של The Institute of Higher Education באוניברסיטת ג'יאו טונג שאנגחאי דורגה האוניברסיטה במקום ה19 באוניברסיטאות המובילות בצפון אמריקה, ומקום 25 בעולם. בדירוג האקדמי העולמי על פי נושאי מחקר מאותה אוניברסיטה ב-2008, דורגה האוניברסיטה כמקום 3 בעולם בהנדסה, טכנולוגיה ומדעי המחשב. כמו כן, היא דורגה מקום 19 במדעי החיים ומדעי החקלאות, 20 במדעי הסביבה ומתמטיקה ומקום 51 במדעי החברה. בקמפוס קהילה יהודית ענפה, מגוונת ואקטיבית. אירועים רבים מתרחשים בחסות ארגון הלל או חב"ד. באוניברסיטה הוקם ארגון הלל הראשון בעולם בשנת 1923. משרדי הארגון כיום פועלים בצומת הרחובות ג'ון וחמישי בשמפיין החל משנת 1950. מדיה וקבצים בנושא אוניברסיטת אילינוי באורבנה-שמפיין בוויקישיתוף אתר האינטרנט הרשמי של אוניברסיטת אילינוי באורבנה-שמפיין (באנגלית) אוניברסיטת אילינוי באורבנה-שמפיין, ברשת החברתית פייסבוק אוניברסיטת אילינוי באורבנה-שמפיין, ברשת החברתית אקס (טוויטר) אוניברסיטת אילינוי באורבנה-שמפיין, ברשת החברתית אינסטגרם What we do "America's Best Colleges 2011". U.S. News & World Report. 2010. נבדק ב-2010-12-17. http://www.arwu.org/rank2008/ARWU2008_A(EN).htm "Facts 2008: Illinois by the numbers" (mdy). UIUC Public Affairs. נבדק ב-22 ביוני 2008. {{cite web}}: (עזרה) Institution List "Campus Landmarks". ארכיון מ-2007-08-19. נבדק ב-30 באוגוסט 2007. {{cite web}}: (עזרה) Committee on Campus Operations. UIUC Senate. April 26, 2004. Research - The Center for Measuring University Performance About Us: Buildings and Facilities - ECE ILLINOIS | University of Illinois at Urbana-Champaign "National Science Board Approves Funds for Petascale Computing Systems". נבדק ב-2007-08-24. News & Events | Department of Computer Science at Illinois Computer Science Department Calendar "Student Selectivity". אורכב מ-המקור ב-2007-10-28. נבדק ב-30 בדצמבר 2008. {{cite web}}: (עזרה) The Wall Street Journal Classroom Edition http://www.publicaffairs.uiuc.edu/facts/facts.html Search Publications | Association of Research Libraries® | ARL® "Rankings". ארכיון מ-2006-08-26. נבדק ב-3 בספטמבר 2006. {{cite web}}: (עזרה) http://publicaffairs.illinois.edu/rankings/ http://www.campusrec.uiuc.edu/ Campus Recreation » University of Illinois U of I Admissions: Get Involved "Academic Ranking of World Universities 2007". Institute of Higher Education, Shanghai Jiao Tong University. 2007-07-31. אורכב מ-המקור ב-2007-08-24. נבדק ב-2007-11-20. "Academic Rankings of World Universities by Broad Subject Fields - 2007". Institute of Higher Education, Shanghai Jiao Tong University. 2007-01-31. אורכב מ-המקור ב-2009-04-14. נבדק ב-2007-11-20.